CELEX: 
Language: et
Date: 2021-12-13 00:00:00
Title: KOMISJONI RAKENDUSMÄÄRUS (EL) / , millega muudetakse rakendusmäärust (EL) 2017/39 toetusetaotluste, toetuse maksmise ja kohapealsete kontrollide osas

KOMISJONI RAKENDUSMÄÄRUS (EL) …/…,
            
            
               13.12.2021,
            
            
               millega muudetakse rakendusmäärust (EL) 2017/39 toetusetaotluste, toetuse maksmise ja kohapealsete kontrollide osas
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  1
                eriti selle artikli 25 punkti b,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008,
                  2
                eriti selle artikli 62 lõike 2 punkti a,
            
            
               ning arvestades järgmist:
            
            
               (1)Komisjoni rakendusmääruse (EL) 2017/39
                  3
                artikli 4 lõikes 6 on sätestatud, et toetusetaotluses esitatud summasid tõendavates dokumentides tuleb esitada toodete või materjali või osutatud teenuste hind koos kviitungi või maksetõendi või samaväärse dokumendiga. Toote, materjali või teenuse hinna esitamine ei ole asjakohane, kui kasutatakse lihtsustatud kuluvõimalust, ega ole kooskõlas lihtsustatud kuluvõimaluste eesmärkidega süsteemi lihtsustada ja halduskoormust vähendada. Seetõttu on seoses kulupõhiste süsteemide ja lihtsustatud kuluvõimalustega vaja kehtestada eri nõuded.
            
            
               (2)Rakendusmääruse (EL) 2017/39 artiklis 5 on sätestatud toetuse maksmise tingimused. Kaasnevate haridusmeetmete, järelevalve, hindamise ja reklaamitegevuse puhul kuulub lihtsustatud kuluvõimaluste kasutamise korral nõutavate tõendavate dokumentide hulka maksetõend tarnitud ja/või jagatud toodete kohta ning tarnitud materjali või osutatud teenuste kohta. Selliseid tõendavaid dokumente ei nõuta aga kulupõhiste süsteemide kasutamise korral. Saadud kogemused näitavad, et selline nõue ei ole toetuse maksmisel asjakohane, olenemata sellest, kas kasutatakse kulupõhist süsteemi või lihtsustatud kuluvõimalust, ega ole kooskõlas lihtsustatud kuluvõimaluste eesmärkidega süsteemi lihtsustada ja halduskoormust vähendada. Seetõttu tuleks kõnealune nõue välja jätta. 
            
            
               (3)Rakendusmääruse (EL) 2017/39 artikli 9 lõikes 4 on sätestatud, et toodete tarnimiseks ja jagamiseks ning kaasnevateks haridusmeetmeteks taotletava toetuse korral lisanduvad halduskontrollidele kohapealsed kontrollid. Kõnealuse määruse artikli 10 lõikes 1 on sätestatud mitteammendav loetelu kontrollidest, mida kohapeal tuleb toodete tarnimise ja jagamisega seotud toetuse korral teha. Saadud kogemusi silmas pidades ja selguse huvides tuleks kõnealust mitteammendavat loetelu tehtavate kontrollide kohta täiendada nii toodete tarnimiseks ja jagamiseks kui ka kaasnevateks haridusmeetmeteks taotletava toetuse korral.
            
            
               (4)Seepärast tuleks rakendusmäärust (EL) 2017/39 vastavalt muuta.
            
            
               (5)Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Rakendusmäärust (EL) 2017/39 muudetakse järgmiselt.
            
            
               (1)Artikli 4 lõike 6 esimene lõik asendatakse järgmisega: 
            
            
               „Liikmesriigid täpsustavad dokumendid, mis tuleb toetusetaotlustele lisada. Toetusetaotlustes esitatud summasid tõendavates dokumentides tuleb näidata:
            
            
               (a)tarnitud toodete või materjali või osutatud teenuste hind koos kviitungi või maksetõendi või samaväärse dokumendiga või
            
         
         
            
               (b)kui liikmesriik lubab kasutada ühikuhindade standardiseeritud astmikke, rahastamist ühtse määra alusel ja/või ühekordseid makseid, et kogused on tarnitud ja/või jagatud koolikava raames.“
            
            
               (2)Artiklit 5 muudetakse järgmiselt.
            
            
               (a)Lõike 1 punkt b asendatakse järgmisega: 
            
            
               „b) kui liikmesriik lubab kasutada ühikuhindade standardiseeritud astmikke, rahastamist ühtse määra alusel ja/või ühekordseid makseid, siis tõendi esitamise korral selle kohta, et kogused on tarnitud ja/või jagatud koolikava raames.“
            
            
               (b)Lõige 2 asendatakse järgmisega:
            
            
               „2. Kaasnevate haridusmeetmete, järelevalve, hindamise ja reklaamiga seotud toetust makstakse ainult asjaomaste materjalide tarnimise või teenuste osutamise ning pädeva asutuse nõutavate tõendavate dokumentide esitamise korral või juhul, kui liikmesriik lubab kasutada ühikuhindade standardiseeritud astmikke, rahastamist ühtse määra alusel ja/või ühekordseid makseid, siis tõendi esitamise korral selle kohta, et materjal on tarnitud või teenused on osutatud.“
            
            
               (3)Artikli 10 lõige 1 asendatakse järgmisega:
            
            
               „1. Kohapeal kontrollitakse eelkõige järgmist:
            
            
               (a)delegeeritud määruse (EL) 2017/40 artiklis 6 osutatud arvepidamine, et kinnitada ja täiendada halduskontrolle asjakohaste dokumentidega, sh selliste finantsdokumentidega nagu ostu- ja müügiarved, saatelehed, pangaväljavõtted või muud makseid tõendavad dokumendid ning nende kajastamine raamatupidamisarvestuses;
            
            
               (b)toodete kasutamine kooskõlas määrusega (EL) nr 1308/2013, delegeeritud määrusega (EL) 2017/40 ja käesoleva määrusega;
            
            
               (c)kaasnevate haridusmeetmete rakendamine toodete turustamise toetamiseks, kui kontrolli tehakse haridusasutuses kohapeal või kui kohapealne kontroll hõlmab toetust, mida taotleti seoses kaasnevate haridusmeetmetega;
            
            
               (d)sobivate reklaamivahendite kasutamine, kui kontrolli tehakse haridusasutuses kohapeal.“
            
            
               Artikkel 2
            
            
               Käesolev määrus jõustub kolmandal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 13.12.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 347, 20.12.2013, lk 671. 
               
               
                  
                     (2)
                  
                        ELT L 347, 20.12.2013, lk 549.
               
               
                  
                     (3)
                  
                        Komisjoni 3. novembri 2016. aasta rakendusmäärus (EL) 2017/39, milles sätestatakse Euroopa Parlamendi ja nõukogu määruse (EL) nr 1308/2013 kohaldamise eeskirjad seoses liidu toetusega, mida antakse haridusasutustes puu- ja köögivilja, banaanide ja piima tarnimiseks (ELT L 5, 10.1.2017, lk 1).